
	RAPORT DE SPECIALITATE
privind modificarea Actului  constitutiv și Statutului Asociației de Dezvoltare Intercomunitară ALIANȚA VESTULUI aprobate prin HCLMT nr. 323/14.06.2019


Având în vedere Referatul de aprobare a Proiectului de hotărâre privind modificarea Actului constitutiv și Statutului Asociaţiei de Dezvoltare Intercomunitară ALIANȚA VESTULUI, abreviat AVE, 
Având în vedere Hotărârea Consiliului Local al Municipiului Timișoara nr 323 din 14.06.2019 privind aprobarea participării Municipiului Timișoara la constituirea Asociației de Dezvoltare Intercomunitară Alianța Vestului, prin care, la art. 5 s-au aprobat “Actul constitutiv și Statutul  Asociaţiei de Dezvoltare Intercomunitară ALIANȚA VESTULUI, conform Anexei 1 și Anexei 2, care fac parte integrantă din prezenta hotărâre.”

Facem următoarele precizări:
Având în vedere intrarea în vigoare a Codului Administrativ aprobat prin Ordonanța de urgență a Guvernului nr. 57/03.07.2019 publicată în Monitorul Oficial al României nr. 555 din 05 iulie 2019, a apărut  necesitatea obiectivă a adaptării cuprinsului actelor de înființare a asociației conform noilor cerințe legale, astfel încât, orice referire la prevederi legale abrogate prin efectul noii legi au fost înlocuite în mod corespunzător.  Totodată, față de dispozițiile art. 91 alin. 1 din OUG nr. 57/2019 potrivit cărora “Organele asociaţiilor de dezvoltare intercomunitară sunt: adunarea generală a asociaţiei, consiliul director şi comisia de cenzori.”, au fost completate cu încă două persoane numărul cenzorilor în cuprinsul actelor de înființare. 
Față de cele mai sus expuse, 
Având în vedere prevederile OUG nr. 57/2019 privind Codul Administrativ, Asociaţapreciem că proiectul de hotărâre privind modificarea Actului constitutiv și Statutului Asociației de Dezvoltare Intercomunitară ALIANȚA VESTULUI, modificate conform necesității obiective determinate de apariția Codului administrativ aprobat prin OUG nr. 57/03.07.2019,  îndeplineşte condiţiile pentru a fi supus dezbaterii și aprobării Consiliului Local al Municipiului Timişoara.
Hotărârea aprobată cu privire la cele de mai sus va completa în mod corespunzător HCLMT nr. 323/14.06.2019.

